नई दिल्ली: 'सुपर 30' (Super 30) के संस्थापक आनंद कुमार (Anand Kumar) को 'मालाबार ग्लोबल एजुकेशन अवार्ड' (Malabar Global Education Award) के लिए चुना गया है. ये अवार्ड आभूषण व्यापार जगत की मशहूर कंपनी 'मालाबार गोल्ड एंड डायमंड' द्वारा दिया जाता है. 'सुपर 30' गरीब छात्रों को भारतीय प्रौद्योगिकी संस्थान (IIT) में दाखिले के लायक बनाता है. 'सुपर 30' पर बॉलीवुड फिल्म भी बनी है, जिसमें आनंद का किरदार ऋतिक रोशन ने निभाया है. अपने बायोपिक से आनंद और चर्चा में आए हैं. घोषित पुरस्कार उन्हें दिवाली के एक दिन बाद यानी आठ नवंबर को दुबई में एक समारोह के दौरान दिया जाएगा.